**Emilia Isobel Euphemia Rose Clarke** (s. 23. lokakuuta 1986 Lontoo) on englanti­lainen näyttelijä, joka tunnetaan roolistaan Daenerys Targaryenina televisio­sarjassa *Game of Thrones* (2011–2019). Clarke on ollut tästä roolista ehdolla Emmy-palkinnon saajaksi: kolmasti parhaaseen nais­sivu­osaan ja kerran parhaaseen nais­pää­osaan. Clarke näytteli myös vuoden 2018 elo­kuvassa *Solo: A Star Wars Story*.

Varhainen elämä
---------------

Clarke syntyi 23. loka­kuuta 1986 Lontoossa Englannissa. Hänen isänsä on teatterin ääni­mies ja äiti on liike­nainen. Hän on etäisesti intialaista sukua: hänen äitinsä on neljäs­osaksi intialainen. Clarkilla on yksi nuorempi veli. Clarke kiinnostui näyttelemisestä kolme­vuotiaana nähtyään *Teatterilaiva*-musikaalin, jossa hänen isänsä silloin työskenteli. Clarke opiskeli St Edward’s Schoolissa Oxfordissa vuodesta 2000 vuoteen 2005 sekä Rye St Antony Schoolissa. Hän valmistui Drama Centre London -näyttelijä­koulusta vuonna 2009.

Ura
---

Clarke aloitti näyttelemisen kahdessa näytelmässä St. Edwardsissa, minkä jälkeen hän oli mukana kymmenessä näytelmässä Drama Centre Londonissa. Vuonna 2009 hän näytteli Company of Angelsin tuotannossa *Sense* ja samana vuonna Samaritansin mainoksessa. Clarken ensimmäiset televisio­roolit olivat Saskia Mayerin rooli sarjassa *Tohtorit* vuonna 2009 ja Savannahin rooli Syfyn televisio­elo­kuvassa *Triassic Attack* vuonna 2010.

Vuonna 2010 Clarke sai Daenerys Targaryenin roolin HBO:n fantasia­sarjassa *Game of Thrones*, joka perustuu George R. R. Martinin kirja­sarjaan *Tulen ja jään laulu*. Hän korvasi roolissa toisen englantilais­näyttelijän Tamzin Merchantin, joka esitti Daenerysiä sarjan alku­peräisessä pilotti­jaksossa. Sarja alkoi huhti­kuussa 2011 ja sai erittäin hyvän vastaa­noton niin kriitikoilta kuin yleisöltäkin. Clarke voitti roolistaan parhaan nais­näyttelijän läpi­murto­roolin Scream-palkinnon ja myös Entertainment Weekly muisti näyttelijää omalla palkinnollaan. Vuonna 2013 Clarke sai Daenerysin roolistaan Emmy-ehdokkuuden parhaasta nais­sivu­osasta draama­sarjassa. Vuonna 2014 Askmenin lukijat äänestivät Clarken vuoden halutuimmaksi naiseksi maailmassa. Vuonna 2015 Clarke sai toisen Emmy-ehdokkuuden *Game of Thronesista*.

Vuonna 2013 Clarke esiintyi ensimmäistä kertaa Broad­wayllä Holly Golightlyn roolissa näytelmässä *Aamiainen Tiffanylla*.

Marras­kuussa 2016 Clarke valittiin näyttelemään vuonna 2018 ensi-iltansa saavassa Han Solon nuoruudesta kertovassa *Tähtien sota* -elo­kuvassa *Solo: A Star Wars Story*.

Vuonna 2017 Clarke ansaitsi *Game of Thrones* -sarjasta 1,1 miljoonaa dollaria jaksolta ja hänestä tuli yksi television parhaiten palkatuista näyttelijöistä.

Filmografia
-----------

Clarke Cannesin elo­kuva­juhlilla 2018.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Elokuvat |
| --- |
| Vuosi | Nimi | Rooli |
| 2010 | *Triassic Attack* | Savannah |
| 2012 | *Spike Island* | Sally |
| 2013 | *Dom Hemingway* | Evelyn |
| 2015 | *Terminator Genisys* | Sarah Connor |
| 2016 | *Kerro minulle jotain hyvää* | Louisa Clark |
| 2017 | *Voice from the Stone* | Verena |
| 2018 | *Solo: A Star Wars Story* | Qi’ra |
| 2019 | *Above Suspicion* | Susan Smith |
| *Last Christmas* | Kate |

 | 

| Televisio |
| --- |
| Vuosi | Sarja | Rooli | Jaksot |
| 2009 | *Tohtorit* | Saskia Mayer | "Empty Nest" |
| 2011–2019 | *Game of Thrones* | Daenerys Targaryen | 62 |
| 2013 | *Futurama* | Marianne (ääni) | "Stench and Stenchibility" |
| 2016 | *Robot Chicken* | Bridget (ääni) | "Joel Hurwitz Returns" |
| 2017 | *Animals* | Lumpy (ääni) | "Rats." |
| *Thunderbirds Are Go* | Doyle (ääni) | "Rigged for Disaster" |
| 2019 | *Saturday Night Live* | omana itsenään | "Kit Harington / Sara Bareilles" |
| 2023 | *Secret Invasion* | G’iah | 6 |

 |

Lähteet
-------

1. ↑  Emilia Clarke Celebrates 28th Birth­day on "Game of Thrones" Set *Too­Fab*.  25.10.2014. EHM Productions. Viitattu 21.1.2015. (englanniksi)
2. 1 2  Nathan­son, Hannah: Game of Thrones Is Good News for Brit Stars *Evening Standard*.  31.3.2011. Lontoo. Viitattu 19.4.2014. (englanniksi)
3. ↑  Robin­son, Joanna: Cover Story: Emilia Clarke’s Solo Flight *Vanity Fair*.  23.5.2018. Yhdys­vallat:  Condé Nast. Viitattu 16.4.2019. (englanniksi)
4. 1 2  Spotlight: Emilia Clark Lontoo:  Spot­light. Viitattu 19.4.2014. (englanniksi)
5. ↑  EWwy Awards 2011: Meet Your Winners! *Entertainment Weekly*.  11.10.2011. New York.  Arkistoitu 22.10.2014. Viitattu 19.4.2014. (englanniksi)
6. ↑  Out­standing Supporting Actress in a Drama Series – 2013 *Emmy*.  2013. Viitattu 19.4.2014. (englanniksi)
7. ↑  Emilia Clarke Tops Ask­Men’s Women of 2014 List. *Worldenow*.  14.2.2014.  Arkistoitu 17.10.2014. Viitattu 19.4.2014. (englanniksi)
8. ↑  ’Break­fast at Tiffany’s’ Coming to Broadway with Emilia Clarke *Broad­way Tour*.  11.10.2012. Viitattu 19.4.2014. (englanniksi)
9. ↑  Game of Thrones Star Emilia Clarke Joins Star Wars’ Han Solo Spin-Off *The Guardian*.  19.11.2016. Lontoo:  Guardian Media Group. Viitattu 19.11.2016. (englanniksi)
10. ↑  Gold­berg, Lesley: Robert De Niro’s Making How Much?! TV Is Becoming an ATM for Top Talent *The Holly­wood Reporter*.  17.11.2016. Los Angeles. Viitattu 29.8.2017. (englanniksi)

Aiheesta muualla
----------------

* Kuvia tai muita tiedostoja aiheesta **Emilia Clarke** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
	+ 2
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Yhdysvallat
* Tšekki
* Korea
* Alankomaat
* Puola

 |
|  |
| Taiteenala | 
* Emmy Awards
* MusicBrainz

 |
|  |
| Henkilöt | 
* Deutsche Synchronkartei
* Elonet

 |
|  |
| Muut | 
* IdRef

 |

 |